
P R I M A R

MUNICIPIUL TIMISOARA 



Dr. Ing. GHEORGHE CIUHANDU

CONSILIUL LOCAL

U22007-001379/28.03.2007
REFERAT

privind aprobarea Planului Urbanistic de Detaliu „Imobil locuinţe colective cu spaţii comerciale la parter” Calea Martirilor nr. 80, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-001379/09.03.2007, prin care se solicită avizarea din punct de vedere urbanistic a Planului Urbanistic de Detaliu „ Imobil locuinte colective cu spaţii comerciale la parter” Calea Martirilor nr. 80, Timişoara;
Având în vedere Raportul de Avizare 02/PV-02.03.2007 al Comisiei tehnice de amenajare a teritoriului şi de urbanism;
Având în vedere cerinţele Certificatului de Urbanism nr. 6040 din 12.10.2006;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „ Imobil locuinte colective cu spaţii comerciale la parter” Calea Martirilor nr. 80, Timişoara.

Documentaţia este iniţiată de proprietarul terenului DAN ADRIAN şi elaborată de Birou Individual de Arhitectură ISPAS NICOLAE, proiect nr. 376/2006.
Terenul propus pentru construire este situat în partea de sud a municipiului Timişoara, în intravilan, având front la Calea Martirilor.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Avand in vedere specificul documentatiei de urbanism depuse, respectiv „ imobil locuinte colective cu spatii comerciale la parter ” si impactul asupra vecinatatilor deja construite s-a  prezentat acordului notarial al vecinului  , conform reglementarilor Ordinului ministrului transporturilor, constructiilor si turismului pentru aprobarea normelor metodologice de aplicare a Legii nr. 50/1991 privind autorizarea executarii lucrarilor de constructii, Anexa 2. lit. b.4.

Terenul aflat în proprietatea beneficiarului DAN ADRIAN este identificat prin C.F. nr. 20947 Timisoara, nr. cadastral 30375 având o suprafaţă 657 mp. Pe teren se găseşte o casă care va fi demolată in urma obţinerii Autorizaţiei de Desfiintare.
Documentaţia are drept obiectiv realizarea unei cladiri pentru locuinte colective in regim de inaltime P+4+Eretras, cu spatii comerciale la parter. Spatiile comerciale vor avea dublu acces, dinspre strada pentru clienti si din incinta pentru aprovizionare si acces personal.
Locuinţele vor fi deservite de o scară iluminată natural si un lift cu acţionare hidraulică pentru 6 persoane conform reglementărilor în vigoare.
Suprafaţa incintei se va amenaja cu locuri de parcare cu dale de beton inierbate, restul terenului fiind destinat plantarii de arbori si arbusti ornamentali precum şi gazon.
Construcţia propusă este situată într-o zonă deservită rutier de Calea Martirilor, arteră cu profil transeversal mare prevăzută a se realiza la 4 benzi de circulaţie şi se încadrează în strategia de dezvoltare şi renovare urbană, astfel că nu se impune acordul notarial al vecinilor pentru această fază. Pentru faza PAC va fi solicitat acordul notarial al vecinilor dacă clădiea se găseşte într-una din situaţiile prevăzute de normele la Legea nr. 50/1991.
Accesul auto si pietonal se va face din Calea Martirilor, conform avizului Comisiei de Circulaţie nr. TH2007-000870/15.03.2007.
Indicii de construibilitate admisi:

Procentul de ocupare al terenului POT max. 50 % 
Coeficientul maxim de utilizare al terenului CUT - 2,5
Regim maxim de inaltime – conform Raportului de Avizare 02/PV-02.03.2007 al Comisiei tehnice de amenajare a teritoriului şi de urbanism;

Obţinerea Autorizaţiei de Construire este condiţionată de posibilitatea realizării locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „ Imobil locuinte colective cu spaţii comerciale la parter” Calea Martirilor nr. 80, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

